section_heading: Operativna uporaba
paragraph_text: Kao dio 3. Torpedne Flotile, Lawrence je služio na pacifičkoj obali gotovo cijelo desetljeće, ploveći sve od Kanade na sjeveru do Paname na jugu. Ljeto 1914. proveo je uz obale Meksika štiteći američke i druge strane državljane tijekom nemira uzrokovanih tamošnjom revolucijom. Ulaskom Sjedinjenih država u Prvi svjetski rat Lawrence se prebazirao u Središnju Ameriku gdje je štitio ulaz u Panamski kanal. Ovu je dužnost obavljao do svibnja 1918. kada je premješten u Key West na Floridi. Na početku 1919. je otplovio u Philadelhiju gdje je i konačno povučen iz operativne uporabe 20. lipnja. 3. siječnja 1920. prodan je privatniku Josephu G. Hitneru.